Alfred Voitk
Alfred Karl Voitk (7. oktoober 1908 – 5. jaanuar 1988 Tartu) oli Eesti politseinik. Ta lõpetas 1928. aastal Hugo Treffneri Gümnaasiumi, 1929. aastal Sõjakooli suurtükiväe aspirantide klassi (aspirant nooremallohvitser) ja 1930. aastal Politseikooli kõrgema klassi. 1931–1939 õppis ta Tartu Ülikooli õigusteaduskonnas (lõpetas, lõputöö "Õppelepingud"). Akadeemiliselt oli ta Eesti Üliõpilaste Seltsi liige. Alates 1930 Narva 2. jaoskonna konstaabel, alates 10. novembrist 1939 Kuressaare jaoskonna politseiabikomissar. Lipnik 1939, 1940 Kaitseliidu Saaremaa maleva õppepealik. 1941 mobiliseeriti ta Punaarmeesse, kus teenis kuni 1944, seejärel Tartus militsionäär. Arreteeritud 24. novembril 1948 Raasikul. Ta oli ka sportlane [võrkpall (1928 Eesti meister), kuulitõuge].